**Zápisnica zo zasadnutia predsedníctva SÚCHNO**

**24.7.2019, Banská Bystrica**

**Prítomný:** pp. Majsniar, Štaudinger, Kočajda, Adamuščin, Lengvarský, Sudimák

**Ospravedlnený:** Strasser

**Program:**

1. Otvorenie

2. Kontrola plnenia úloh

3. Vyúčtovanie osláv 30. výročia založenia SÚCHNO

4. Zvod plemenníkov

5. Žiadosť p. Vitrikuša o prijatie za člena SÚCHNO

6. HŠV NO 2019

7. Žiadosť p. Hromadu o zaslanie stanoviska k nevystaveniu PP

8. Žiadosť P. Rokytu o uznanie chovnosti suky Rissa z Jahelu

9. OV Košice-Krásna nad Hornádom

10. Rôzne

11. Záver

**1. Otvorenie**

Schôdzu otvoril a prítomných privítal predseda SÚCHNO p. Majsniar.

**2. Kontrola plnenia úloh**

Doterajšie zadané úlohy sú splnené, úloha so spracovaním novej bonitačnej karty je v štádiu riešenia.

**3. Vyúčtovanie osláv 30. výročia založenia SÚCHNO**

Pani Chlebanová predniesla vyúčtovanie osláv 30. výročia. Schválený rozpočet nebol prekročený. P. Majsniar poďakoval za organizáciu kancelárii SÚCHNO a p. Štaudingerovi.

*Predsedníctvo SÚCHNO berie na vedomie správu o priebehu osláv a vyúčtovanie*

*30. výročia SÚCHNO.*

**4. Zvod plemenníkov**

P. Štaudinger predniesol program Zvodu plemenníkov a hovoril o organizácii v súčinnosti s KK Závod a Prezídiom Policajného zboru SR.

*Predsedníctvo SÚCHNO berie na vedomie správu s prípravami Zvodu plemenníkov prednesenú p. Štaudingerom.*

**5.  Žiadosť p. Vitrikuša o prijatie za člena SÚCHNO**

V zmysle Stanov SÚCHNO, článok 3, bod 2 predsedníctvo zamietlo žiadosť p. Vitrikuša o prijatie za člena SUCHNO.

**6.  HŠV NO 2019**

Predsedníctvo SÚCHNO nehodnotí doterajšiu činnosť p. Hromadu spojenú s organizovaním HŠV NO vo Vranove nad Topľou.

SÚCHNO požiadalo o súčinnosť s organizovaním HŠV NO KK Vranov nad Topľou v zastúpení predsedom Petrom Lengvarským. Predsedníctvo SÚCHNO schválilo zakúpenie letenky rozhodcovi p. T. Koppovi na HŠV NO 2019.

**7. Žiadosť p. Hromadu o zaslanie stanoviska k nevystaveniu PP.**

Predsedníctvo SÚCHNO prejednalo žiadosť p. Hromadu a v zmysle Zápisného poriadku SÚCHNO, článok 4.0, bod 4.1. sekretariát vyžiada od p. Hromadu originál preukazu o pôvode suky Rapunzel vom Kapellenberg pre objektívne posúdenie žiadosti.

**8. Žiadosť p. Rokytu o uznanie chovnosti suky Rissa z Jahelu**

SÚCHNO uzná chovnosť suky Rissa z Jahelu po zložení skúšky na území SR.

**9. OV Košice-Krásna nad Hornádom**

Na základe viacerých podnetov Predsedníctvo SÚCHNO prejednalo organizáciu výstavy Košice - Krásna nad Hornádom, ktorá nespĺňala základné náležitosti v zmysle Výstavného poriadku SÚCHNO. V budúcnosti predsedníctvo SÚCHNO bude zvažovať pridelenie chovateľskej akcie a kynologických akcií tejto základnej organizácii.

**10. Rôzne**

* Mgr. Juraj Štaudinger navrhol odmenu v súlade so schváleným rozpočtom p. Chlebanovej za doterajšie pracovné výsledky a snahu.

*Rozhodnutie predsedníctva SÚCHNO*

Schválená odmena p. Chlebanovej v zmysle schváleného rozpočtu.

* Mgr. Ivan Kočajda na základe prijatých žiadostí a následného preskúšania figurantov na bonitáciách SÚCHNO navrhuje schválenie nových bonitačných figurantov pp. Bardúna a Molnára.

*Rozhodnutie predsedníctva SÚCHNO*

Schválenie nových bonitačných figurantov pp. Bardún, Molnár.

* Sekretariát oboznámil prítomných so zvýšeným poplatkom za spracovanie nemeckej bonitácie plemennou knihou SV. Od 1.7.2019 SV stanovilo jednotnú cenu vo výške 35,- € za psa.

*Predsedníctvo SÚCHNO berie na vedomie zvýšenie poplatku*

* Vzhľadom na úpravu cien za poštové služby sekretariát predložil návrh na zvýšenie manipulačného poplatku pre občanov SR na 5,- € a 10,- € pre zahraničie.

*Rozhodnutie Predsedníctva SÚCHNO*

Schválený zvýšený manipulačný poplatok

**11. Záver**

 Zasadnutie ukončil p. Majsniar a poďakoval prítomným za účasť.

Zapísala: Nikola Palovičová .......................................

 Albín Majsniar